Official Journal L 149 , 07/06/2002 P. 0001 - 0002



PADOMES REGULA (EK) Nr. 962/2002 (2002. gada 27. maijs), ar kuru groza Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 36. un 37. pantu, ņemot vērā Komisijas priekšlikumu 1, ņemot vērā Eiropas Parlamenta atzinumu 2, ņemot vērā Ekonomikas un sociālo lietu komitejas atzinumu 3, tā kā: (1) Regulas (EK) Nr. 1868/94 4 2. panta 3. punkts nosaka ražotājām dalībvalstīm kartupeļu cietes kvotas 2000./2001. un 2001./2002. tirdzniecības gadam. (2) Saskaņā ar Regulas (EK) Nr. 1868/94 3. panta 2. punktu ik pēc trim gadiem ražotājām dalībvalstīm piešķir kvotas, pamatojoties uz Komisijas ziņojumu Padomei. Tāpēc kvotas, kas pašlaik ir noteiktas 2001./2002. tirdzniecības gadam, būtu jāattiecina uz trim gadiem. (3) Komisija patur tiesības sniegt attiecīgus tiesību aktu projektus par kartupeļu cietes sistēmu, ņemot vērā nozares novērtējumu. (4) Ražotājām dalībvalstīm, pamatojoties uz 2001./2002. tirdzniecības gada kvotām, to trīs gadu laikposma kvotas būtu jāsadala visiem uzņēmumiem, kas ražo kartupeļu cieti. (5) Ja pārsniedz 2001./2002. tirdzniecības gadā pieejamo apakškvotas daudzumu, tad saskaņā ar Regulas (EK) Nr. 1868/94 6. panta 2. punktu jāsamazina daudzums 2002./2003. tirdzniecības gadā. (6) Grozījumi, kuri Regulā (EEK) Nr. 1766/92 5 izdarīti ar Padomes Regulu (EK) Nr. 1253/1999 6, saistīti ar maksājumu terminu izmaiņām 8. pantā; tāpēc šīs regulas termini būtu jāsaskaņo ar minētajiem terminiem, IR PIEŅĒMUSI ŠO REGULU. 1. pants Regulu (EK) Nr. 1868/94 ar šo groza šādi: 1. Regulas 2. pantu aizstāj ar šādu: "2. pants 1. Turpmāk uzskaitītajām dalībvalstīm ar šo piešķir šādas kartupeļu cietes ražošanas kvotas 2002./2003., 2003./2004. un 2004./2005. tirdzniecības gadam: (tonnas) Dānija 168 215 Vācija 656 298 Spānija 1 943 Francija 265 354 Nīderlande 507 403 Austrija 47 691 Somija 53 178 Zviedrija 62 066 Kopā 1 762 148 2. Katra ražotāja dalībvalsts sadala 1. punktā minētās kvotas 2002./2003., 2003./2004. un 2004./2005. tirdzniecības gadam uzņēmumiem, kas ražo kartupeļu cieti, proporcionāli katra uzņēmuma apakškvotai, kas tam pieejama 2001./2002. tirdzniecības gadā pirms iespējamās korekcijas piemērošanas saskaņā ar 6. panta 2. punktu. Katra uzņēmuma apakškvotu 2002./2003. tirdzniecības gadam koriģē, lai ņemtu vērā visus daudzumus, kas pārsniedz kvotu 2001./2002. tirdzniecības gadā, saskaņā ar 6. panta 2. punktu." 2. Regulas 3. pantu aizstāj ar šādu: "3. pants 1. Komisija ziņo Padomei par kvotu piešķiršanu Kopienā 2004. gada 30. septembrī vai pirms tam un tad ik pēc trim gadiem, pievienojot atbilstīgus priekšlikumus. Ziņojumā ņem vērā iespējamās izmaiņas maksājumos kartupeļu audzētājiem, kā arī norises kartupeļu un graudu cietes tirgū. 2. Saskaņā ar Līguma 37. pantu un pamatojoties uz 1. pantā minēto ziņojumu, Padome 2004. gada 31. decembrī vai pirms tam un tad ik pēc trim gadiem piešķir dalībvalstīm kvotas nākamajiem trim tirdzniecības gadiem. 3. Dalībvalstis 2005. gada 31. janvārī vai pirms tam un tad ik pēc trim gadiem informē ieinteresētās personas par kvotu piešķiršanu nākamajiem trim tirdzniecības gadiem." 3. Regulas 7. pantu aizstāj ar šādu: "7. pants Šīs regulas noteikumi neattiecas uz tāda uzņēmuma kartupeļu cietes produkciju, kas nav iepircis kartupeļus, par kuriem saņemts Regulas (EEK) Nr. 1766/92 8. pantā minētais maksājums, un kas nav ieguvis minētās regulas 7. pantā minēto kompensāciju." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 27. maijā Padomes vārdā priekšsēdētājs M. ARIAS CAETE 1 OV C 51 E, 26.2.2002., 368. lpp. 2 Atzinums sniegts 2002. gada 15. maijā ("Oficiālajā Vēstnesī" vēl nav publicēts). 3 OV C 80, 3.4.2002., 46. lpp. 4 OV L 197, 30.7.1994., 4. lpp.Regulā jaunākie grozījumi izdarīti ar Regulu (EK) Nr. 1252/1999 (OV L 160, 26.6.1999., 15. lpp.). 5 OV L 181, 1.7.1992., 21. lpp. Regulā jaunākie grozījumi izdarīti ar Regulu (EK) Nr. 1666/2000 (OV L 193, 29.7.2000., 1. lpp.). 6 OV L 160, 26.6.1999., 18. lpp.